Program potpore poljoprivrednim proizvođačima za provedbu proljetne sjetve donosi se s ciljem pružanja financijske pomoći proizvođačima ratarskih kultura u proljetnoj sjetvi zbog povećanja cijena gnojiva uzrokovano većom potražnjom, porastom cijena inputa u proizvodnji gnojiva, ograničenjima u proizvodnji i trgovinskim politikama. Potpora se dodjeljuje u skladu sa odredbama Privremenog okvira-COVID 19, a financira se sredstvima iz Državnog proračuna Republike Hrvatske za 2022. godinu.

Program potpore poljoprivrednim proizvođačima za provedbu proljetne sjetve upućuje se na e-Savjetovanje s rokom trajanja savjetovanja od 15 dana radi pravovremenog upućivanja na notifikaciju Europskoj komisiji te radi osiguranja pravovremenog provođenja planova poljoprivredne proizvodnje i pripreme poljoprivrednih površina za nadolazeću sjetvu kroz financijsku potporu koja će poljoprivrednicima olakšati zadržavanje proizvodnje i povećanje razine dosadašnje proizvodne prakse na svojim gospodarstvima.